Pippigjengen+besøk+av+gamle

= __Besøk av "gamle" 5-åringer__ =

Hver høst inviterer "nye" Pippi gjengen "gamle" 5-åringer til fest her i Skavli barnehage. I den anledning har vi hatt prosjekt basert på barnas ønsker og interesser i forhold til nettopp dette. Vi startet med å høre med 5-åringene hva de forventet av dette besøket, og hva de ønsket å gjøre denne dagen. Det var mange som gledet seg til å treffe vennene sine, og vi ble raskt enige om å skrive et brev til alle "gamle" 5-åringene å invitere til fest. Noen ønsket å vise hvor flinke de hadde blitt til "breaking", og vi bestemte oss raskt for at et prosjekt skulle være show. Barna ville også pynte til festen og kom med mange kjempe-kreative forslag, som velkommen-plakater, lenker, ballonger og pakketråd. Mandager og onsdager har barna selv valgt hvilke prosjekt de ønsket å være med på. I Pippi-gjengen har alle barna fått hver sin navnelapp som de legger ved det prosjektet de ønsker å delta i. På denne måten får barna øvd seg på å ta selvstendige valg. Sammen med voksne har barna lekt seg frem til et resultat som vi alle ble veldig stolte av.

Dette prosjektet har vært innom flere av de relevante fagområdene i rammeplan for barnehagens innhold og oppgaver. //Fagområdene: 3.1 Kommunikasjon, språk og tekst, 3.2 Kropp, bevegelse og helse, 3.3 Kunst, kultur og kreativitet har vært mest fremtredene denne perioden//.